**Lisa 1 LÄHTEÜLESANNE**

**HANKE ESE:** Jaamaküla metsise püsielupaiga loodusliku veerežiimi taastamise projekti koostamine

**ASUKOHT:** Pärnu maakond, Saarde vald, Jaamaküla ja Kikepera küla. Objekt paikneb riigimaa katastriüksustel 75601:001:0679 ja 75601:006:0117.

**Objekti pindala**:461,2 ha.

**Uuritava ala kraavivõrgu pikkus:** ligikaudu 30 km (osad kraavid ei kuulu sulgemisele).

**Alaga seotud maaparandussüsteemid:**

Kavatsusala paikneb maaparandusobjektidel:

* Valgeraba (TTP-536) 6114540010310/004
* Valgeraba (TTP-536) 6114680020020/001

1. **EESMÄRK**

Hüvitada Rail Baltic kiirraudtee rajamisega Edela-Pärnumaal metsisele avalduvaid negatiivseid mõjusid. Jaamaküla metsise püsielupaik on üks olulisemaid Kikepera-Soomaa ja Luitemaa asurkondade sidususe kompenseerimisel. Sihtkaitsevööndi laiendamise ja loodusliku veerežiimi taastamisega eeldatakse vähemalt ühe metsisekuke lisandumist püsielupaigas.

1. **UURIMUSTÖÖD**
   1. Kaardistada kraavid ja kraavivallid. Tellija võib nõuda olulist mõju omavate kraavide täppismõõdistust. Mõõdistatavad kraavid fikseeritakse uurimistööde eelsel koosolekul.
   2. Kaardistada kraavilõikude seisund lähtuvalt nende võimest mõjutada ümbritseva koosluse veetaset, võttes aluseks järgnevad kraavide seisukorra hindamisklassid:
2. **Funktsioneeriv kraav**: kraav on vähemalt 0,5 m sügav, säng on voolutakistustest hoolimata lahti ning juhib vett soost välja. Lähitulevikus (10 aastat) pole ette näha kraavi kuivendava funktsiooni olulist vähenemist.
3. **Amortiseerunud kraav**: kraavis esineb voolutakistusi sellisel hulgal, et vee äravool kraavi kaudu on episoodiline. Kraavi toimimiseks piisab voolutakistuste eemaldamisest. Siia alla käivad ka muidu lahtised, kuid koprapaisutusega hetkel suletud kraavid. Ümbritseval alal on näha tugev kuivenduse mõju ning taas-soostumine pole uuesti alanud.
4. **Kinnikasvanud kraav:** kraav on vähemalt 80-90% ulatuses lausaliselt täis kasvanud (näiteks turbasammalt), kohati on maastikul raske tuvastada. Kuivendav mõju praegusel ajahetkel väga väike. Tüüpiliselt toimub taas-soostumine juba kraavi vahetus naabruses.
   1. Uurida kraavipõhja setete iseloomu vähemalt 0,5 m sügavuseni, et selgitada välja turbakihi olemasolu ja iseloomu kraavi põhjas. Proovidega peab katma eri kõrgustel paiknevad kraavid või kraavide osad. Proove peab võtma mullasondiga sagedusega vähemalt 1 proov jooksva kraavikilomeetri kohta.
   2. Hinnata ja kirjeldada planeeritud tegevuste võimalikku mõju taristule ja infrastruktuurile ning projektialast väljapoole jäävatele maadele.
   3. Uurida ja anda hinnang tööde teostamiseks vajaliku infrastruktuuri olemasolule ja seisukorrale.
5. **TÖÖDE TEOSTAMISE KAVA**
   1. Kavandada koostöös Tellijaga kraavide sulgemine erinevatel viisidel, et need ei toimiks edaspidi veejuhtmetena.
   2. Kavandada Tellija poolt ette antud piirides ja mahus projektialale ja selle lähiümbrusesse jäävate puistute kujundusraied.
   3. Kavandada vajadusel, st kui see takistab projektialal asuvate kraavide sulgemist, täiendavad veejuhtmete sulgemised või ümbersuunamised, taotledes selleks vajadusel nõutavad tingimused ja kooskõlastused.
   4. Kavandada töö teostamiseks vajalikud infrastruktuuri tööd.
6. **MUUD TINGIMUSED**
   1. Tööd toimuvad vastavuses Jaamaküla metsise püsielupaiga sihtkaitsevööndi kaitsekorraga, arvestades ka Vaskrääma merikotka püsielupaiga piirangutega.
   2. Töö teostaja peab korraldama (sh protokollima) vähemalt 3 töökoosolekut projekteerimise ajal. Esimene koosolek tuleb korraldada enne uurimustööde algust, teine uurimustööde tulemuste tutvustamiseks ja lahenduse arutamiseks, kolmas projekteeritud lahenduse arutamiseks. Vajadusel peab olema valmis korraldama täiendavaid töökoosolekuid tellija nõudmisel.
   3. Töövõtja peab korraldama projekti avalikustamise koosoleku, sh tagama kutsete avaldamise kohaliku omavalitsuse ajalehtedes jm meedias 14 päeva enne koosoleku toimumisest ning tagama koosoleku protokollimise. Vajadusel võib tellija nõuda ühe täiendava avaliku arutelu korraldamist.
7. **NÕUDED PROJEKTILE** 
   1. Projekt peab vastama RMK „Märgalade taastamise näidiskoosseisule“.
   2. RMK annab projekteerijale omapoolse sisendi (projekteerija ei pea neid osasid ise kirjutama) järgmistele RMK „Märgalade taastamise näidiskoosseisu“ peatükkidele:
8. Ptk. 2.2 Taastamistööde eesmärk;
9. Ptk. 4.5. Raied;
10. Ptk. 6.1. Mõju looduskaitselistele väärtustele.

Sisend esitatakse projekteerijale RMK poolt hiljemalt 45 päeva pärast uurimistööde üleandmist-vastuvõtmist.

* 1. Lisaks p. 5.1. nimetatud näidiskoosseisu nõutud digitaalsetele ruumiandmetele tuleb täiendavalt esitada:
     1. uuritud kraavivõrk koos seotud andmetabeliga vastavalt näidiskoosseisu Tabelile 1;
     2. pinnasega (kraavivallidest või maapinnast pärinev materjal) täidetavad kraavid koos andmetabeliga (andmetabelis peab olemas kajastatud kraavi ID).
  2. Projekt peab olema kooskõlas Looduskaitseseaduse ning Maaparandusseadusega ja neist tulenevate õigusaktide ja normdokumentidega.
  3. Koostatud projekt peab lisaks p. 5.1. nimetatud näidiskoosseisu komponentidele sisaldama vähemalt järgmiseid tööalaga seotud aspekte:
* alal paiknevate kraavide ajalugu;
* kraavide seisundi kaardistus vastavalt lähteülesandes toodud metoodikale;
* kraavide sulgemiseks valitud lahenduste selgitused;
* kavandatud raiete selgitused (esitatakse projekteerijale RMK poolt vähemalt 45 päeva enne projekti üleandmise kuupäeva);
* kavandatud tööde mõju alaga külgnevatele maadele ja seal paiknevale taristule, infrastruktuurile;
* tööde võimalikku negatiivset mõju leevendavad meetmed ja nende kirjeldus;
* töödega seotud ajaliste ja ruumiliste piirangute (liikumiskeelu alad) kirjeldused koos kaardimaterjaliga;
* tööga seotud joonised ja kaardid peavad muuhulgas sisaldama uurimistööde eelsel koosolekul kokkulepitud mahus suletavate kraavide pikiprofiile;
* tööga seotud joonised peavad olema mõõtkavas 1:5000 ja looduses ei ole vajalik pikettide paigaldamine.
  1. Projekteerimisel tuleb arvestada Keskkonnaameti, Põllumajandus- ja Toiduameti ning Saarde Vallavalitsuse tingimustega (nende olemasolul) vältimaks tööde tulemusena tekkida võivat negatiivset mõju inimeste varale ja looduskaitselist väärtust omavatele objektidele ja liikidele. Kõik ametiasutuste esitatavad tingimused tuleb siduda projekti seletuskirja asjakohaste peatükkidega.
  2. Tööd tuleb teostada kahes etapis:

**I etapis** teostatakse kraavide kaardistamine ja antakse hinnang nende seisundile. Hinnatakse kraavide sulgemise võimalikkust lähtuvalt mõjutatavatest metsaelupaikadest ja teistest looduskaitselistest väärtustest. Koostatakse uurimistööde aruanne. Uurimistööde aruandega koos tuleb esitada uurimistööde käigus projektalal liikumise kohta gps-seadmega salvestatud liikumisjälg.

**II** **etapis** koostatakse taastamistööde projekt. Selleks projekteeritakse tööprojekti detailsusega kraavide sulgemine viisil, mis vastab kõige paremini konkreetse kraavi parameetritele. Konkreetsed lahendused otsustatakse koostöös RMK-ga.

* 1. Projekteerimistööde uurimistööde aruanne esitatakse kooskõlastamiseks RMK looduskaitsespetsialistile.
  2. Enne ametlike kooskõlastuste taotlemist Keskkonnaametilt ning Põllumajandus- ja Toiduametilt tuleb esitada tööde projekt ülevaatamiseks RMK looduskaitsespetsialistile, Ants Animägi (ants.animagi@rmk.ee). Samuti tuleb küsida seisukohta Saarde Vallavalitsuselt.
  3. Tööde kooskõlastamise asjasse puutuvate asutuste ja maaomanikega korraldab töövõtja, sh ka projektialale viivate ligipääsude osas.
  4. Projekti ekspertiisi korraldab vajadusel RMK.

1. **LÄHTEÜLESANDE LISAD**

Lisa 1-1. Asendiplaan

Lisa 1-2. Keskkonnaameti seisukoht

Lisa 1-3. Põllumajandus- ja Toiduameti seisukoht

Lisa 1-4. Projektiala (kaardikiht)

Lisa 1-5. Uuritavad kraavid (kaardikiht)

1. **TÖÖDE ÜLEANDMINE**

Tööd antakse üle RMK looduskaitseosakonna looduskaitsetööde juhile kolmes eksemplaris paberkandjal ja digitaalselt, sh projekt tervikuna pdf formaadis ja projekti joonised georefereeritud pdf formaadis, kavandatud tegevused kihilise pdf formaadis, lisaks töömahtude ja -materjalide tabelid MS Excel formaadis ja projekti kaardifailid Esri shape formaadis, vastavalt lepingus toodud tähtaegadele.

1. **LÄHTEÜLESANDE KOOSTAS**

RMK looduskaitseosakonna looduskaitsespetsialist Ants Animägi.

1. **KOOSKÕLASTUSED**

Kooskõlastused taotleda Keskkonnaametilt ning Põllumajandus- ja Toiduametilt. Seisukoht küsida Saarde Vallavalitsuselt.

19.06.2024 Ants Animägi

(kuupäev) RMK looduskaitsespetsialist